Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 8 ธ.ค.65
Daily Focus-บล.ฟินันเซีย ไซรัส ประจำวันที่ 8 ธ.ค.65
8 ธ.ค. 2565

บล.ฟินันเซีย ไซรัส ประเมินแนวโน้มตลาดวันนี้ (8 ธ.ค.65) คาด SET ยังคงอยู่ในช่วงแกว่งพักตัวแต่คาดไม่รุนแรงเท่าช่วงก่อนหน้า ดัชนีมีแนวรับหลักที่ 1,610 จุด ซึ่งทำงานได้แข็งแกร่งตลอดเดือน พ.ย. ที่ผ่านมา ปัจจัยกดดันยังคงมาจากฝั่งต่างประเทศจากความกังวลเศรษฐกิจชะลอตัว สะท้อนผ่าน Bond Yield สหรัฐฯ 10 ปีและ 2 ปีที่ยังติดลบเร่งขึ้นเป็นกว่า 80 bps ราคาน้ำมันดิบยังปรับลงต่อเนื่อง โดยล่าสุด WTI เหลือ US$72 บาร์เรลจากระดับราว US$80 ต่อบาร์เรลในสัปดาห์ก่อน ปัจจัยดังกล่าวกดดันกลุ่มพลังงานโดยเฉพาะต้นและกลางน้ำ แต่จะเป็นปัจจัยบวกต่อกลุ่ม Anti-Commodity อย่างโรงไฟฟ้า วัสดุก่อสร้าง เป็นต้น จากแรงกดดันต้นทุนที่ต่ำลง
รวมถึงเป็นปัจจัยบวกต่อกลุ่มที่เกี่ยวข้องกับการบริโภคจากกำลังซื้อที่จะทยอยดีขึ้น ภาพรวมปัจจัยในประเทศยังดูแข็งแรงและมีความเสี่ยงต่ำกว่าต่างประเทศ เราจึงยังเน้นลงทุนโดยเฉพาะกลุ่ม Domestic และ Consumption Play
กลยุทธ์ : เน้นลงทุนในกลุ่ม Domestic Play ตามเศรษฐกิจที่ทยอยเร่งตัว//ยังถือลงทุนต่อเนื่องหลังสะสมหุ้นเพิ่มไปแล้วช่วงปรับฐาน
หุ้นเด่นเดือน ธ.ค. : BBL, BDMS, CRC, M, MAJOR